o
ILOA ARKEEN
Sinäkin olet varmasti huomannut, että ihmiset ovat hyvin erilaisia.
Saatamme haluta olla kuin jokutoinen,
tai että muut olisivat kuin me.
Se voi saada meidät pois tolaltamme
tai voimme päättää hyötyä niistä.
Muun muassa se on aiheemme tänään.
ILOA ARKEEN Nöyrä, lempeä ja hiljainen 2/2
Odotamme varmasti molemmat malttamattomana opetusta,
mutta ensin vien sinut hetkeksi katsomaan, millaista työtä teemme
punaisten lyhtyjen alueella Intian Mumbaissa.
TOIVON KÄSI
Tämä on Intian Mumbaissa sijaitseva bordelli.
Täällä asuu naisia ja lapsia. Naiset myyvät itseään
ja lapset joutuvat seuraamaan äitiensä elämää.
Rukoilen näissä paikoissa, ettei Jumala anna minun unohtaa näkemääni.
On helppo liikuttua näkemästään, palata omaan mukavaan elämäänsä
ja unohtaa sen kärsimyksen olemassaolo. Mutta se ei katoa,
ellemme sinä ja minä jatka kuuliaisina Jumalalle ja muuta
näiden ihmisten elämää. Minua innoittaa kertoa heille,
että on olemassa vastaus, ja olla työkalu Jumalan käytössä,
tuomassa pelastusta ja toivoa ihmisten elämään.
Arvostamme teitä, jotka antaudutte Jumalan käyttöön.
Kun tulette mukaan, yhdessä olemme parempia.
Olette arvokkaita ja tärkeitä. Suuret kiitokset.
TOIVON KÄSI
En halua kohdella ihmisiä huonosti.
Haluan, että ihmiset viihtyvät seurassani,
eikä kukaan koe lannistuvansa.
Haluan auttaa heitä kokemaan olevansa tärkeitä,
ei hyödyttömiä ja arvottomia.
Haluan, että kaikki kokevat niin.
Yhtä lailla siivooja kuin puhujakin.
Kaikki ovat tärkeitä Jumalalle. Aamen.
Hän siunasi leivän, mursi sen ja jakoi siitä.
Jos haluaa olla Jumalan käytössä, on pyydettävä murtuneisuutta.
Hän ei tuhoa, vaan osaa murtaa meitä oikeista kohdista
ja eheyttää meidät. Elämämme vaatii työtä,
ettemme olisi täynnä itseämme. Usko tämä: Et ole aina oikeassa.
Muutkin tietävät, jotkut jopa enemmän kuin sinä.
Voisit oppia heiltä, jos vain kuuntelisit.
Miehetkin voisivat oppia jotakin vaimoltaan.
Aamen.
Vaimotkin voisivat oppia enemmän mieheltään,
elleivät kapinoisi, vaan kuuntelisivat.
Kun joku haluaa kertoa mielipiteensä kaikesta, se on merkki ylpeydestä.
Etenkin kun kukaan ei edes piittaa mielipiteestäsi.
Kukaan ei kysynyt eikä kaipaa sitä, mutta haluat kertoa sen.
Jotkut haluavat auttaa sillä. Mutta en aina kaipaa apua.
Koko perheeni on mielipidekeskeinen. On hauskaa kun tapaamme.
Mutta me kaikki kasvamme, kiitos Herralle.
Pietarilla oli ongelmia, jotka olivat häneltä piilossa.
Meillä kaikilla on elämässämme sokeita pisteitä,
alueita, jotka kaikki muut näkevät, mutta me emme.
Jos mies on tästä kalju,
kaikki muut näkevät sen paitsi hän itse.
Mutta siellä se on. Minulla on täällä pyörre.
Jos en pese hiuksiani pariin päivään, pyörre jakaa ne kahtia.
Voin kastella niitä, mutta se ei auta.
Joskus kun ajattelen, että pyörre näkyy,
en aina edes halua katsoa, koska voin yhtä hyvin antaa olla
ja elää häiriintymättä siitä. Sitten Dave sanoo:
Sinulla on taas se aukko hiuksissasi.
Vaikka yritämme olla huomaamatta jotakin asiaa elämässämme,
toiset tietävät varsin hyvin, että se on olemassa.
En tiedä teistä, mutta minä ainakin pyydän: Herra, sido minut alttarille
näytä ja tee kaikki tarvittava ja murra minut oikeista kohdista.
Haluan siunauksesi sekä murtuneisuuden.
En halua olla täynnä itseäni, kohdella toisia huonosti,
tai pitää itseäni parempana.
Nyt te heräsitte. Halleluja!
Jos saan teidät innostumaan ylpeydestä ja nöyryydestä,
olen onnistunut loistavasti.
Pietarilla on sokeita pisteitä. Jeesus rukoili hänen puolestaan,
mutta Pietari sanoi: En tarvitse sitä,
koska en aio kieltää sinua. Mielenkiintoista, että kaikkien 12
opetuslapsen sanottiin kieltävän Jeesus.
Mutta Jeesus aikoi käyttää Pietaria valtavalla tavalla.
Pietari oli ainoa, jonka ihmiset tunnistivat.
Sinä olet yksi hänen opetus- lapsistaan. Miksei sitä sanottu
Johannekselle tai muille? Miksi he tunnistivat Pietarin?
Koska se kuului hänen elämänsä kuninkaalliseen juoneen.
Emme aina ymmärrä olosuhteita, joihin joudumme,
mutta usein luulemme, että kyse on demonin hyökkäyksestä,
vaikka Jumala käyttää jotakin elämässämme
murtaakseen ja voidakseen antaa meidät maailmalle
rikottuna astiana, joka voi tehdä ihmisille hyvää.
Meidän ei tarvitse kilpailla tai vertailla itseämme muihin,
vaan nöyrtyä Jumalan edessä. Pietarille oli nöyryyttävää
kun kukko lauloi kolmannen kerran. Hän kielsi Jeesuksen kolmesti.
Raamattu sanoo, että hän itki katkerasti.
Jumala käytti häntä valtavalla tavalla. Hän sai anteeksi,
mutta ensin hänen piti oppia, ettei hän ollutkaan menestyjä.
Aamen.
Luetaan nopeasti tuhlaajapojasta, Luuk. 15.
Hänessä oli jotakin samaa.
Hän saattoi olla teini-iässä, ja useimmat 16-17-vuotiaat
tietävät kaiken, ja heidän vanhempansa ovat täysin tyhmiä.
Vaikka on elänyt 40-60 vuotta, ei voi tietää mistään mitään,
mutta 17-vuotias tietää kaiken.
Ajattelet: Miten surullista, kun et tiedä mitään, vaan luulet tietäväsi
kaiken. Sinulla on vaikeita läksyjä opittavana.
Useimmat alkavat oppia jotakin vasta 40-vuotiaina,
koska emme voi oppia ennen kuin tiedämme, ettemme vielä osaa.
Luuk. 15:11-12. Eräällä miehellä oli kaksi poikaa.
Nuorempi sanoi: 'Isä, anna minulle... - Anna, anna, anna -
Sitä on murtumattoman ihmisen puhe: Anna, anna anna.
Anna minulle se osa tavaroista, mikä minulle on tuleva.
Niin isä tekikin. Mietin joskus, miksi. Isä taisi tietää,
että pojan piti oppia, eikä hän voisi oppia kuin vaikeimman kautta.
Eikö totta?
Eikä kulunut montakaan päivää, niin nuorempi poika kokosi omansa,
matkusti kaukaiseen maahan ja hävitti tavaransa eläen irstaasti.
Hän ei halunnut neuvoja.
Hän oli ylpeä, halusi saada rahat ja elää mielensä mukaan.
Kun hän oli kaikki tuhlannut, tuli kova nälkä koko siihen maahan,
ja hän alkoi kärsiä puutetta. Ja hän meni ja yhtyi erääseen
sen maan kansalaiseen, ja tämä lähetti hänet kaitsemaan sikoja.
Hän halusi täyttää vatsansa niillä palkohedelmillä, joita siat söivät,
mutta niitäkään ei kukaan hänelle antanut.
Poika joutui oman ylpeytensä tähden sikolättiin syömään.
Kuulostaako tutulta?
Yksi rehellinen teki näin.
Käsi oli näin alhaalla, mutta oli sekin jotakin.
Muistan pariskunnan, jonka kanssa vietimme paljon aikaa.
Vaimo puhui paljon, ja mies oli todella hiljainen.
Nainen tiesi aiheesta kuin aiheesta.
Hänen miehensä ei sanonut paljoa, vaikka oli menestyvä liikemies.
Juteltuamme monenlaista nainen kysyi muiden lähdettyä mieheltä:
Mikset kertonut, mitä tiedät? Sinähän tiedät tästä paljon.
Mies sanoi: Miksi haluaisin kertoa? Tiedän jo sen, mitä minä tiedän.
Yritin saada selville jotakin, mitä en vielä tiedä.
Se on viisautta. Kun emme yritä päästä kertomaan muille,
mitä itse tiedämme ja tekemään sillä muihin vaikutusta,
voimme kuunnella ja oppia.
Emmekö nautikin sanoista: Minun mielestäni...
Raamattu sanoo: Tieto paisuttaa.
Voi olla, että mitä enemmän luulemme tietävämme,
sitä hankalampia olemme. En pidä siitä, kun juuri uskoon tullut
täyttyy Pyhällä Hengellä, hankkii pari cd:tä,
käy muutamassa konferenssissa, ostaa t-paitoja, Raamattuja
tallentavat soittimet molemmilla lanteilla,
ja nyt he ovat valmiita ojentamaan kaikkia kotona ja töissä,
koska hehän nyt tietävät kaiken.
Ongelma on, ettei se vielä toteudu heidän elämässään.
Toisinaan he tekevät enemmän vahinkoa kuin hyvää.
Meidän pitää oppia ja kasvaa, antaa Jumalan murtaa meidät
ja lähteä ulos kun hän lähettää meidät,
koska silloin olemme vihdoinkin valmiita siihen.
Jae 17: Hän meni itseensä. Pidän tästä kohdasta.
Miksi olen sikolätissä? Isän palve- lijat syövät paremmin kuin minä.
Minä nousen ja menen isäni tykö ja sanon hänelle: Isä, olen tehnyt
syntiä taivasta vastaan ja sinun edessäsi.
Sikolätti muutti häntä!
En enää ansaitse, että minua kutsutaan pojaksesi;
tee minut yhdeksi palkkalaisistasi.
Ette tainneet ymmärtää. Hän aloitti sanoen: "anna minulle"
mutta sikolätin jälkeen hän sanoo: "tee minusta".
Aamen.
Aloitamme: Anna minulle ja jossakin vaiheessa sanomme:
Jumala, voit tehdä minulle mitä tahdot.
Murra elämästäni se, mikä ei ole sinulle mieleistä,
niin voin edustaa sinua maailmassa.
Minulla on kolme ehdotusta: Luetaan Room. 12.
On vaikeaa innostua ylpeydestä ja nöyryydestä,
mutta siitä koituu teille paljon hyvää.
Room. 12:3. Tiedosta ensin, että teet jotakin hyvin siksi,
että Jumala on antanut sinulle lahjan.
Älä ajattele, että kyse on sinusta.
Älä mieti, miksi muut oppivat hitaammin kuin sinä,
pystyvät tekemään vähemmän asioita yhtä aikaa,
tai unohtavat yksityiskohtia, vaikka et itse unohda.
Näen tällaista jatkuvasti. Kun olemme hyviä jossakin,
emme käsitä, mikseivät muut osaa samaa kuin me.
Jumala on antanut meille erilaisia lahjoja.
Hän yhdistää meidät osaksi samaa ruumista
kuin ihmiset, joilla on jotakin, mitä meillä ei.
Sinulla on jotakin, mitä heillä ei, mutta et voi arvostella heitä.
Voit olla heille siunauksena, mutta tarvitset heitä itsekin
aivan yhtä paljon kuin he sinua.
Aamen.
Olen aika vakava ihminen. Pidätte minua varmaan koomikkona,
mutta arkielämässäni en ole kovinkaan hauska.
Olen melko vakava, sulkeutunut ja keskittynyt.
Jumala lähettää elämääni aina yhden läpeensä sangviinikon.
Tällaisia he ovat: Nyt juhlitaan!
Joskus sellaiset ihmiset saivat minut aivan raivon valtaan.
Voisitko kerrankin suhtautua johonkin vakavasti?
Ajattelin: Tuhlaat aikaasi, etkä tee elämälläsi mitään.
Sitten käsitin, että Jumala lähettää heitä, koska muuten tappaisin itseni
vakavuuteen, ellen tapaisi ihmisiä, jotka saavat minut nauramaan.
He ovat minulle lahja.
Aamen.
"En tiedä, miksi oikein menin kanssasi naimisiin."
Usein toisella on jotakin, mitä sinulta puuttuu,
ja tarvitset häntä enemmän kuin uskotkaan, mutta 5-20 vuotta sitten
aloitte nalkuttaa ja yrittää muuttaa toisianne
ettekä enää tule toimeen. Mietitte, mistä se johtuu.
Ehkä ette sovikaan yhteen? Mutta eihän kukaan sovi.
Olemme vain erilaisia.
Minä ja Dave olemme hyvin erilaisia.
Meillä on hieno suhde. Olemme oppineet kunnioittamaan
toisen ainutlaatuisuutta ja erilaisuutta. Se vei pitkään.
En ole perheemme ainoa lahjakas siksi että olen täällä.
Dave on yhtä lahjakas, mutta eri tavalla.
Hänellä on lahjoja kuuntelemiseen. En ymmärrä, miten hän pystyy
olemaan aina erittäin kiinnostunut.
Miten häntä voi kiinnostaa kuunnella aina samaa tarinaa?
Hän todella kuuntelee, lukee raamatunjakeet
ja nauraa oikeissa kohdissa.
Uskon, että Jumala on antanut hänelle lahjan istua,
olla tukenani, rohkaista minua ja olla minulle siunauksena.
Niin hän tekeekin. Dave on huippu.
Room. 12.
Jae 3. Paavali kirjoittaa tässä erittäin hyvin.
Paavali valmistautuu varoittamaan,
etteivät he olisi ylpeitä ja ylimielisiä
aloittaen: Sen armon kautta, mikä minulle on annettu, sanon teille.
On kuin Paavali sanoisi: En varoita pitäen itseäni teitä parempana.
En käske teitä kuuntelemaan kun kerron, mitä teidän on tehtävä.
Hän sanoi: Tämä on elämänkutsumukseni,
ja Jumalan armosta varoitan teitä näillä alueilla.
Jumalalta saamani opettamisen lahja kuulostaa usein ojentamiselta.
En valinnut tätä.
Olen vain aina puhunut sanaa niin. Tarvitsemme tällaista,
emmekä aina pelkkää jälkiruokaa.
Tarvitsemme sitä, että sana tavoittaa meidät,
kannustaa uudelle tasolle, saa meidät katsomaan elämässämme
sitä, mikä ei miellytä Jumalaa, jotta voimme tunnustaa sen
ja antaa Jumalan muuttaa meitä siksi, mitä haluaa meidän olevan.
En valinnut tätä. Jumala antoi tällaisen opettamisen lahjan.
Toivon ja rukoilen, että osaan aina opettaa armollisesti,
niin että ihmiset kasvavat, eivätkä loukkaannu.
En pyri satuttamaan, vaan vaikuttamaan kasvua
ja muutosta paremmaksi.
Sen armon kautta, mikä minulle on annettu, sanon teille ettei tule
ajatella itsestään enempää, kuin ajatella sopii, vaan ajatella
kohtuullisesti, sen uskonmäärän minkä Jumala on kullekin suonut.
Sitten hän puhuu eri osista, joita samassa ruumiissa on:
sormista, varpaista, käsistä, silmistä ja muista.
Mutta ne kaikki toimivat yhdessä.
Kaikkia tarvitaan. Nekin osat jotka meistä ovat vähemmän kunniakkaita
ovat hyvin tärkeitä osia.
Minun on helppo sanoa, että Jumala antoi laulun lahjan Darlenelle,
ei minulle. Jumala on antanut minulle vahvan viestinnän lahjan,
mutta ei miehelleni. Jumala on antanut Davelle
suurenmoisen lahjan olla rento, huoleton ja tasapainoinen.
Minulla ei ole sitä lahjaa. Joudun kehittämään sitä.
Mutta me tarvitsemme toisiamme. Me kaikki.
Jumala antoi Darlenelle laulun lahjan. Minä en osaa laulaa,
mutta sain puhumisen lahjan, jota jollakulla toisella ei ehkä ole.
Sen vielä ymmärrämme.
Mutta entä pienemmät asiat, jotka vaikeuttavat ihmissuhteita,
kuten se, että yksi pojistani oppii erittäin nopeasti?
Hän sanoisi jopa, ettei ole paras henkilö kouluttamaan toisia
koska elleivät he opi nopeasti,
hän voi olla valmis antamaan potkut ja sanomaan, etteivät he osaa.
Hän ei käsitä, mikseivät he ole oppineet kaikkea 3 päivässä,
kuten hän itse olisi tehnyt.
Osa parhaista työntekijöistämme tarvitsi oppimiseen kolme kertaa
kauemmin kuin minä, mutta kun he oppivat, he todella oppivat.
Sanokaa: Kaikki eivät ole samanlaisia kuin minä.
Sanokaa uudestaan: Kaikki eivät ole samanlaisia kuin minä.
Sanokaa: En ole aina oikeassa.
Minun ei tarvitse saada aina tahtoani läpi.
Minun ei pitäisi keskeyttää toisia.
Tarvitsen elämääni murtumista.
Toiseksi haluan mainita asian, joka löytyy luvusta Gal. 6.
Meidän tulee olla sävyisiä niille jotka ovat tehneet virheitä
ja tarvittaessa ojentaa, mutta nöyrällä asenteella,
ei ajatellen itsestämme liikoja tai pitäen itseämme liian hyvinä
auttamaan heitä taakkansa kantamisessa.
Jos olet johtavassa asemassa ja joudut ojentamaan toista,
älä vain kerro, mitä hän teki väärin,
vaan kerro jotakin, mitä itse olet tehnyt väärin.
Haluatteko tietää, miksi sulatatte sanomani,
vaikka se on rankkaa ja kohtikäyvää?
Koska kerron teille aina omista virheistäni.
Rentoudutte ja avaatte sydämenne, koska annan itseni alttiiksi
ja jaan omaa elämääni, enkä ainoastaan totea,
mitä ongelmia teillä on. Kerron, mitä olen tehnyt,
ja että Jumala on muuttanut minua.
Jos olet samassa pisteessä hän haluaa muuttaa sinuakin.
Kun aikaisemmin otin asioita esiin järjestöni vaikutusvaltaisten
ihmisten kanssa tai ojensin heitä jossakin asiassa,
sanoin: Minussakin on paljon vikoja
ja elämässäni on ollut paljon asioita jotka on pitänyt voittaa.
Tee yhteistyötä Jumalan kanssa tässä asiassa, koska et voi kiertää
samaa vuorta loputtomiin. En esitä täydellistä,
ja juuri niin on kohdattava niitä, jotka ovat tehneet virheitä.
Jeesus sanoi: Tulkaa luokseni, niin parannan oloanne. Autan teitä.
ILOA ARKEEN
Lopuksi sanon vielä, että on parempi nöyrtyä
kuin tulla nöyryytetyksi.
Tarjoamme 4 cd:n opetuspakettia
äärimmäisestä persoonallisuuden muodonmuutoksesta.
Useimmat meistä tarvitsevat sitä. Meillä on luonnostaan temperamentti
ja persoonallisuutemme kehittyy sen sekä elämänkulkumme mukaan,
ja yhtäkkiä olemme me. Yhteydessä muihin
huomaamme toisinaan, ettei kaikki sujukaan, ja syytämme heitä.
Todennäköisesti tarvitsemme itse persoonallisuuden muutosta.
Siksi tarjoamme näitä 4 opetusta.
Teemme tänään jotain hieman poikkeavaa.
Kuuntelin pastori Paul Scanlonin opetuksen How interesting are you?
Se oli todella hyvä. Tarjoamme kyseistä opetusta,
vaikka en toisten opetuksia usein tarjoakaan.
Nyt liitämme sen pakettiin, jonka avulla opit, miten voit
parantaa ihmissuhteitasi, jos vain annat Jumalan vaikuttaa.
Extreme personality makeover on Joyce Meyerin 4-osainen opetus.
Älä ole kopio. Lue miten voit antaa Jumalan luonteen virrata kauttasi
ja tulla juuri siksi, keneksi sinut on tarkoitettu.
Tilaa tämä sekä How interesting are you? -opetus.
Tilaa englanninkielinen materiaali tänään sivuilta joycemeyer.org.
Jumalan RAKKAUS loi maailman.
Hänen voimallinen RAKKAUTENSA on meissä
Entä jos käyttäisimme sen koko potentiaalia?
Eikö se olisikin VALLANKUMOUS?
Tiedätkö mitä tapahtuisi, jos kaikki kristityt
ottaisivat sen mitä Jumala on heille antanut ja alkaisi käyttää sitä
palvellakseen Jumalaa ja ihmisiä?
Suosittu Never Give Up on nyt osa opetusohjelmaa.
Siihen kuuluu opetuksia, työkirja ja muistikirja,
ja se sopii hyvin itseopiskeluun ja ryhmiin.
Tilaa englanninkielinen materiaali osoitteessa www.joycemeyer.org
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä voimme ruokkia nälkäisiä, vaatettaa köyhiä -
ja julistaa ilosanomaa kansakunnille.
Ohjelman kotisivuilla voi esittää rukouspyyntöjä, -
tutustua lisämateriaaliin, tarkastella kokouskalenteria -
ja liittyä kumppaniksi viemään Kristuksen rakkautta maailmaan.
Suomennos: Johanna Hartikainen